Winnie glo betrokke by twee se verdwyningMadikizela-Mandela (middel). Foto: GCIS Makhosini Nkosi, woordvoerder van die NVG, sê hulle het onlangs nuwe inligting bekom rakende die verdwyning van Lolo Sono en Siboniso Shabalala in 1988. “Die ondersoek na die saak duur voort. Geen presiese grafterreine is bevestig of opgegrawe nie.” Nkosi kon nie berigte dat die twee aan Madikizela-Mandela verbind word, bevestig nie. Associated Press berig dat Sono en Shabalala die laaste keer in November 1988 by Madikizela-Mandela se huis in Soweto, Johannesburg gesien is. Madikizela-Mandela is in 1991 daaraan skuldig bevind dat sy vier jong mans ontvoer en aangerand het. Sy is aanvanklik tot ses jaar tronkstraf gevonnis maar het appèl aangeteken en uiteindelik net ŉ boete betaal.